Document ID: 31994R1756

Komisjoni määrus (EÜ) nr 1756/94,
18. juuli 1994,
millega avatakse koguselised impordikvoodid Hiina Rahvavabariigist pärinevatele kategooriate 122, 123, 124, 125 B, 140 ja 146 C tekstiiltoodetele ning muudetakse teatavatest kolmandatest riikidest pärit tekstiiltoodete importimise ühiseeskirju käsitleva nõukogu määruse (EÜ) nr 517/94 IV ja V lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 7. märtsi 1994. aasta määrust (EÜ) nr 517/94 teatavatest kahepoolsete lepingute, protokollide või muude kokkulepete ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirjade kohta, [1] eriti selle artikli 3 lõikeid 3 ja 5 koostoimes artikli 25 lõikega 4,
ning arvestades, et:
määruse (EÜ) nr 517/94 artikli 3 lõikes 3 sätestatakse, et V lisas osutatud tekstiiltooteid, mis pärinevad selles lisas loetletud riikidest, võib importida üksnes juhul, kui artiklis 25 ettenähtud korras on kehtestatud iga-aastane koguseline piirnorm;
kuus liikmesriiki on komisjonile esitanud taotluse turunõudluse rahuldamiseks avada impordikvoodid kategooriatesse 122, 123, 124, 125 B, 140 ja 146 C kuuluvatele Hiina Rahvavabariigist pärinevatele tekstiiltoodetele; artikli 25 alusel moodustatud komitee on arutelu tulemusel leidnud, et ühenduse tööstuse olukorda arvesse võttes on kohane määrata koguselisteks piirnormideks, mida kategooriatesse 122, 123, 124, 125 B, 140 ja 146 C kuuluvate Hiina Rahvavabariigist pärinevate toodete suhtes alates käesoleva määruse jõustumiskuupäevast kohaldatakse, vastavalt 130, 5, 600, 8, 100 ja 270 tonni aastas; seepärast on tarvis muuta nõukogu määruse (EÜ) nr 517/94 IV ja V lisa ning näha õiguskindluse huvides ette, et kvooti hallatakse nimetatud nõukogu määruse artiklis 17 ettenähtud korras;
need meetmed on kooskõlas nõukogu määruse (EÜ) nr 517/94 kohaselt moodustatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kategooriatesse 122, 123, 124, 125 B, 140 ja 146 C kuuluvate Hiina Rahvavabariigist pärinevate tekstiiltoodete importimisel ühendusse kohaldatakse koguselisi piirnorme vastavalt 130, 5, 600, 8, 100 ja 270 tonni aastas ning neid hallatakse nõukogu määruse (EÜ) nr 517/94 artiklis 17 ettenähtud korras.
Artikkel 2
Määruse (EÜ) nr 517/94 IV ja V lisa muudetakse vastavalt käesoleva määruse lisale.
Artikkel 3
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. juuli 1994

Labels: 1
3
18
5